钦定古今图书集成/理学汇编/学行典/第240卷 > 王进德〈从子子清〉
## 钦定古今图书集成/理学汇编/学行典/第240卷 > 王进德〈从子子清〉

按《江宁府志》：“王进德，字仁甫，其先自汴来家金陵，勤
苦生殖，家道以兴。进德事兄如父，好施济，无所吝。其
最著者，郡庠毁，进德构讲堂，极宏敞，并陈设器具，所
费七万馀缗。买宅一区，割田九百亩，创建江东书院，
朝锡以额，设官掌其教，置义庄以赡亲族，修城隍以
捍井里，遇父母忌日，修时祀，致终身之哀。谦和惇厚”，
未尝以赀富。齿长而傲贫贱，炎天独处，必正衣冠，见
者肃然。年八十四卒。从子子清，字寅叔，事母尽孝，人
无间言。富厚不逮进德，而乐施好义，惟力是视，人以
为难。